കേരള ബാങ്കിനു മുന്നില് 29 ന് കെസിഇഎഫ് ധര്ണ കാസര്ഗോഡ്: സഹകരണ മേഖലയുടെ സമൂലമായ പരിഷ്കരണം ലക്ഷ്യമിട്ട് രൂപംകൊണ്ട കേരളാ ബാങ്ക് പ്രാഥമിക സഹകരണ സംഘങ്ങളെയും ജീവനക്കാരെയും ദോഷകരമായി ബാധിക്കുന്ന പ്രവര്ത്തനങ്ങളുമായി മുന്നോട്ടുപോകുന്നത് അവസാനിപ്പിക്കണമെന്നാവശ്യപ്പെട്ട് കേരളാ കോഓപ്പറേറ്റീവ് എംപ്ലോയീസ് ഫ്രണ്ടി കെസിഇഎഫ് ന്റെ നേതൃത്വത്തില് 29 ന് രാവിലെ 11 ന് കേരള ബാങ്ക് ജില്ലാ ഓഫീസിന് മുന്നില് ധര്ണ നടത്തും. ജില്ലാ സഹകരണ ബാങ്ക് നിയമനങ്ങളില് പ്രാഥമിക സംഘങ്ങളിലെ ജീവനക്കാര്ക്കുള്ള സംവരണാനുപാതം നിലനിര്ത്തുക, പിഎഫ് നിക്ഷേപത്തിന് പലിശ കുറച്ച നടപടി പിന്വലിക്കുക, സംഘങ്ങളുടെ നിക്ഷേപങ്ങള്ക്ക് ട്രഷറി നിരക്കിനേക്കാള് ഉയര്ന്ന പലിശ നല്കുക തുടങ്ങിയ ആവശ്യങ്ങളുന്നയിച്ചാണ് ധര്ണ. കെസിഇഎഫ് ജില്ലാ കമ്മിറ്റി യോഗം സംസ്ഥാന ട്രഷറര് പി.കെ. വിനയകുമാര് ഉദ്ഘാടനം ചെയ്തു. പ്രസിഡന്റ് പി.കെ. വിനോദ്കുമാര് അധ്യക്ഷനായി. ജില്ലാ സെക്രട്ടറി കെ. ശശി, പി. ശോഭ, പി.കെ. പ്രകാശ്കുമാര്, ജോസ് പ്രകാശ്, ഇ. വേണുഗോപാലന്, എ.കെ. ശശാങ്കന്, പി. വിനോദ്കുമാര്, സി.ഇ. ജയന്, ജി. മധുസൂദനന്, എം.കെ. ഗോവിന്ദന്, കെ. നാരായണന് നായര്, എം. പുരുഷോത്തമന് നായര് എന്നിവര് പ്രസംഗിച്ചു.